Diari Oficial de la Generalitat Valenciana


Sumari del DOGV 1497, del 05-03-1991 (1991/820520)

ORDRE de 30 de gener de 1991, de la Conselleria de Sanitat i Consum, per la qual s'estableix l'ordenació territorial dels centres de planificació familiar i sexualitat i la cobertura d'aquests serveis.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/01/30/(3)/dof/vci/html**

### Dades del document

Número de DOGV
:   1497

Data del DOGV
:   05-03-1991

Secció del DOGV
:   DISPOSICIONS GENERALS

Número del document
:   1991/820520


Data del document
:   30-01-1991

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 30 de gener de 1991, de la Conselleria de Sanitat i Consum, per la qual s'estableix l'ordenació territorial dels centres de planificació familiar i sexualitat, i la cobertura d'aquests serveis.  
La Conselleria de Sanitat i Consum té entre les seues competències promoure i desplegar els serveis de planificació familiar i sexualitat a la nostra comunitat, com a instruments necessaris perquè la societat aconseguesca un estat de salut satisfactori, on trobe una ajuda adequada per poder viure una sexualitat sense riscs, i decidir lliurement el nombre de fills i l?espaiament entre ells que desitge.  
Per tal de definir el programa de planificació familiar en els seus distints nivells i establir el funcionament dels centres, la Conselleria de Sanitat i Consum va elaborar el Decret 149/1986, de 24 de novembre, del Consell de la Generalitat Valenciana, pel qual es regula la prestació de serveis en matèria de planificació familiar i sexualitat en la Comunitat Valenciana i va dictar l?Ordre de 31 de març de 1987, de la Conselleria de Sanitat i Consum, per la qual es regulen els centres de planificació familiar, molts d'ells creats i desplegats per les corporacions locals, amb criteris i recursos propis.  
L'anàlisi dels esmentats recursos condueix a la necessitat de regular l?ordenació dels serveis a fi d'aconseguir-hi dos objectius: millorar l'accessibilitat dels mencionats serveis com a instrument de suport a l'atenció primària i generalitzar la seua cobertura a tota la població de la Comunitat Valenciana.  
En conseqüència pel que fa a l'ordenació dels centres de planificació familiar i en virtut de les atribucions que em confereixen els articles 35 e) i 44 de la Llei de Govern Valencià,  
ORDENE  
Article primer  
Aquesta ordre serà d'aplicació als centres de planificació familiar de titularitat pública, que realitzen actualment el segon nivell del Programa de Planificació Familiar i Sexualitat definit en el Decret 149/1986, del Consell de la Generalitat Valenciana, pel qual es regula la prestació de serveis en matèria de planificació familiar i sexualitat en la Comunitat Valenciana.  
Article segon  
Els centres de planificació familiar i sexualitat de titularitat pública existents a la nostra comunitat tindran com a població a què prestar el seu servei la que s'especifica a l'annex I.  
Article tercer  
El Servei Valencià de Salut serà responsable de la posada en marxa dels centres de nova creació reflectits a l'annex I.  
Article quart  
Els centres de planificació familiar i sexualitat a què es refereix aquesta ordre actuaran com a unitats de suport a l'atenció primària.  
Dependran de la direcció d'àrea d'atenció primària del Servei Valencià de Salut, de l'àrea de salut a què pertanyen.  
Article cinquè  
Els centres de planificació familiar i sexualitat tindran com a hospital de referència el que els corresponga segons el districte sanitari on estiguen ubicats, d'acord amb el Decret 122/1988, de 29 de juliol, del Consell de la Generalitat Valenciana, pel qual es defineix i estructura l'assistència especialitzada a la Comunitat Valenciana.  
DISPOSICIONS TRANSITORIES  
Primera  
Fins al moment de la creació dels nous centres, la població que hi siga assignada serà atesa pels centres de planificació familiar ja existents, segons els criteris establerts pel Servei Valencià de Salut.  
Segona  
Aquesta Ordre entrarà en vigor de forma progressiva segons es vagen creant i adequant els centres ja existents a la seua nova ordenació territorial.  
No obstant això, els mateixos centres i els centres que tinguen subscrit un conveni, concert o acord de col·laboració amb el Servei Valencià de Salut, hauran de proporcionar el servei de planificació familiar a la població que li assigne l'annex I d'aquesta ordre a partir de l?endemà de la seua publicació en el Diari Oficial de la Generalitat Valenciana.  
València, 30 de gener de 1991.  
El Conseller de Sanitat i Consum,   
JOAQUIN COLOMER SALA  
Veure annex


Còpia Permalink ELI